《过东坡墓》
宋代·朱广汉

文星落处天地泣，此老已亡吾道穷。才力谩趋生仲达，功名犹忌死姚崇。

人间便觉无清气，海外何人识古风。平日万篇谁爱惜，六丁收拾在瑶宫。

作者简介：朱广汉，和州（今安徽和县）道士，曾冒雍孝闻之名走江淮间。宣和初至京师，得幸，徽宗谓其人可及林灵素之半，赐姓名朱广汉（《梁溪漫志》作木广漠）。高宗绍兴中寓会稽之天长观。事见《玉照新志》卷一。今录诗二首。